Jon Arne Corell

**Jon Arne Corell** (født 5. februar 1947) er en norsk visesanger, komponist og forfatter som blant annet var en sentral skikkelse i den politisk engasjerte visesangbevegelsen i Norge i 1970-årene. Per 2020 er han del av musikkgruppa På stengrunn.

Corell var blant de første i Norge som sang politiske viser da han opptrådte i Viseklubben Dolphin. Her sang han sanger av Stig Dagerman og Fred Åkerström, og begynte å skrive musikk til dikt av Rudolf Nilsen. Jon Arne Corell samarbeidet tidlig med PS-gruppa, bestående av Erik Hauglund, Øyvind Jensen, Arvid Esperø, og Steinar Ofsdal, og sammen med disse turnert han en del rundt i Norge.

Corell er kanskje mest kjent for sin tolkning og tonsetting av dikteren Rudolf Nilsen, først og fremst med plateprosjektet *[[På stengrunn (musikkalbum)|På stengrunn]]*. Dette ble ført videre senere i utgivelsen *På gjensyn*, som også inneholder originalopptak av Ella Hval. Platen *[[Enda en vår – tilby en sang]]* ble nominert til Spellemannprisen 1975 i klassen viseplate. Han står også bak en biografi i to bind over Rudolf Nilsens liv (se under).

Corell har siden arbeidet som forlagsredaktør og produksjonssjef i Aschehoug forlag. Han er far til historikeren Synne Corell.

## Rudolf Nilsen
Corell har ikke kun tonesatt dikt av Rudolf Nilsen, men også drevet utstrakt forskning om dikteren og hans samtid gjennom mange år. Han har således skrevet en omfattende biografi om Rudolf Nilsen i to bind. De ble begge utgitt på slutten av 2022 på forlaget Kolofon. Bøkene har fellestittelen *Arbeiderklassens poet Rudolf Nilsen*. Første bind tar for seg Rudolf Nilsens barndom og ungdom og omhandler dermed tiden februar 1901 til og med november 1923. Bind 2 handler om tiden fra og med splittelsen i Arbeiderpartiet i november 1923, og dannelsen av Norges kommunistiske parti, og til Rudolf Nilsens død 23. april 1929. 

Bøkene er et nærgående portrett av Rudolf Nilsens liv og diktning, og en fortelling om den dramatiske, politiske perioden i norsk arbeiderbevegelse. Bøkene er rikt krydret med faksimiler fra den tidens aviser og hefter, og inneholder til nå ikke utgitt bilder av Rudolf Nilsens familie og hans kone Ella Quist Nilsen (senere Ella Hval), fra arkivet til Ellas barnebarn, Kirsti Fleischer. Særskilt rørende er fortellingen om Nilsens reise til Frankrike og Spania med to kamerater hvor de følges dag for dag, og ender med Nilsens død i Paris, av tuberkulose.

## Diskografi

* *[[På stengrunn (musikkalbum)|På stengrunn]]* (1973, med Kari Svendsen, Lillebjørn Nilsen, Lars Klevstrand m.fl.)
* *[[Enda en vår &ndash; tilby en sang]]* (1975)
* *[[Trollflir &ndash; Sanger etter dikt og dagsedler av Johanna Schwartz og Asbjørn Elden]]* (1978), sanger til dikt av Johanna Schwarz og Asbjørn Elden
* *[[Siden sist]]* (2001)
* *På gjensyn* – Nye sanger til dikt av Rudolf Nilsen (2007)
* *[[På gjensyn (musikkalbum)|På gjensyn - 17 nye sanger av Rudolf Nilsen]]* (2019, med Lars Klevstrand, Kari Svendsen, Steinar Ofsdal, Carl Morten Iversen og Moddi)
* *[[Hommager]]* (2025)
;Singler
* *Kaffesang* (2001)
* *Far og farfar* (2025)
* *Alle verdens havner* (2025)

### PS-gruppa
* *[[Slutt opp, kamerat!]]* (1971)
* *[[Kampen fortsetter]]* (1972)
### Deltar på
* Flora: *[[Viser i trengsel]]* (1972)
* Jack Berntsen & Kystfolket: *50 mil for Norge/Bygdevisa (Kor er hammaren, Edvard)* (1974)
* Karussell: *[[Norsk på topp 3]]* (1974)
* Lars Klevstrand: *[[Twostep og blå ballader]]* (1974)
* MAI: *[[Rød miks anno 1971&ndash;75]]* (1977)
* MAI: *[[Streik! (album)|Streik!]]* (1977)
* Dan Berglund: *[[Dan Berglund sjunger Rudolf Nilsen]]* (1977)
* Kari Svendsen: *[[Kari Svendsen (album)|Kari Svendsen]]* (1978)
* Kari Svendsen: *[[Solskinn og sang]]* (1982)
* Hanne Krogh: *[[Nordens vakreste]]* (1982)
* Savage Rose: *[[Ild og frihed]]* (1989)
* Chris Erichsens Orkester: *[[Hold meg fast]]* (1989)
* Hanne Krogh: *[[40 beste (Hanne Krogh)|40 beste]]* (1994)
* Gatesangerne: *[[Gatesangerne]]* (1995)
* Kjell Kristensen, Johan Skevik, Berit Hassel & Ann Ingrid Fiskvik: *[[Vårres viser]]* (2005)
* Ole Paus: *[[Den store norske sangboka]]* (2007)
* McMusic: *[[Norsk visesang i 50 år]]* (2008)
* Åge Aleksandersen & Mikael Wiehe: *[[To Stemmer &ndash; 14 Akustiske Sanger & Konsertfilm]]* (2008)
* Mikael Wiehe: *[[Alla dessa minnen &ndash; det bästa av Mikael Wiehe]]* (2012)
* Brødrene Iversens Orkester: *[[Mor mi står i glaset]]* (2013)
* Orditone: *[[Streif (Orditone-album)|Streif]]* (2014)
* Bjølsen Valsemølle: *[[Tider skal komme (album)|Tider skal komme]]* (2015)
* MAI/Universal Music: *[[MAI 1973&ndash;1983]]* (2016)
* Rockheim Records: *[[Ei vise er så mangt]]* (2017)
* Rune Larsen & Anne Veddeng: *[[Heartbeat (Rune Larsen & Anne Veddeng-album)|Heartbeat]]* (2018)

## Bøker
* *Data i sporet*, kriminalroman, Oslo, 1985
* *Datasmuglerne*, kriminalroman, Oslo, 1989

## Monografi
* *Arbeiderklassens poet, Rudolf Nilsen, Oppvekst og ungdom, 1901-1923*, bind 1, Oslo: Kolofon Forlag, 2022, ISBN 978-82-300-2361-7
* *Arbeiderklassens poet, Rudolf Nilsen, Nå drar jeg til andre byer, 19023-1929*, bind 2, Oslo: Kolofon Forlag, 2022, ISBN 978-82-300-2439-3

## Referanser


## Eksterne lenker
* 
*  Jon Arne Corell, listing av hans litterære produksjon hos Nasjonalbiblioteket
*  «Tilbake på stengrunn», Dagsavisen 30. april 2013